**Dinako tsa lekgetho tsa barekisi ba VAT**

**Ke dinako dife tse teng bakeng sa VAT?**

Ho na le mekgahlelo e mehlano e latelang ya dinako tsa lekgetho:

**Mokgahlelo wa A**

**Dikgwedi tse ding le tse ding tse pedi tsa khalendara**

* Tlasa mokgahlelo ona, morekisi o lokela ho nehelana ka kgutliso e le nngwe bakeng sa dikgwedi tse ding le tse ding tse pedi tsa khalendara, mafelong a letsatsi la ho qetela la Pherekgong, Tlhakubele, Motsheanong, Phupu, Loetse le Pudungwana.
* Khomeshenara o tla tsebisa hore na morekisi o wela mokgahlelong ofe.

KHOMISHENARA

**Mokgahlelo wa B**

**Dikgwedi tse ding le tse ding tse pedi tsa khalendara**

* Tlasa mokgahlelo ona, morekisi o lokela ho nehelana ka kgutliso e le nngwe bakeng sa dikgwedi tse ding le tse ding tse pedi tsa khalendara, mafelong a letsatsi la ho qetela la Hlakola, Mmesa, Phuptjane, Phato, Mphalane le Tshitwe.
* Khomeshenara o tla tsebisa hore na morekisi o wela mokgahlelong ofe.

KHOMISHENARA

**Mokgahlelo wa C**

**Kgweding e nngwe le e nngwe ya khalendara**

* Tlasa mokgahlelo ona, morekisi o lokela ho nehelana ka kgutliso e le nngwe bakeng sa kgwedi ka nngwe ya khalendara.
* Morekisi o tla wela mokgahlelong ona ebang:
* • paloyohle ya boleng ba diphepelo tse entsweng ke morekisi di fetile kapa di na le kgonahalo ya ho feta R30 million nakong efe kapa efe ya dikgwedi tse latellanang tse12,
* • morekisi e entse kopo e ngotsweng ya ho behwa mokgahlelong ona, kapa
* • Khomishenara a fumane hore morekisi o wela tlasa mokgahlelo ona ka lebaka la hore morekisi a hlolehile ka makgetlo ho phehahatsa boitlamo bofe kapa bofe ba hae jwalo ka ha ho hlokeha ho latela Molao wa VAT.

**Mokgahlelo wa D**

**Dikgwedi tse ding le tse ding tse 6 tsa khalendara**

* Tlasa mokgahlelo ona, morekisi o nehelana ka kgutliso e le nngwe bakeng sa dikgwedi tse ding le tse ding tse tshelela tsa khalendara, mafelong a letsatsi la ho qetela la Hlakola le Phato (kapa kgwedi efe kapa efe e nngwe moo kopo e ngotsweng e entsweng ho Khomishenara mme e tjhaetswe monwana).
* Mokgahlelo ona o sebetsa haholoholo morekising ya -
* - etsang diketsahalo tsa bohwai, moo paloyohle ya diphepelo tse lefiswang lekgetho e leng ka tlase ho R1.5 million bakeng sa nako ya dikgwedi tse 12,
* - leng kgwebo e nyane-nyane e ngodisitsweng ho latela dintlha tsa Sejule ya Botshelela ya Molao wa Lekgetho la Lekeno.

**Mokgahlelo wa E**

**Dikgwedi tse ding le tse ding tse 12 tsa khalendara**

* Tlasa mokgahlelo ona, morekisi o lokela ho nehelana ka kgutliso e le nngwe bakeng sa dikgwedi tse ding le tse ding tse tshelela, mafelong a letsatsi la ho qetela la selemo sa hlahlobo sa morekisi (kapa kgwedi efe kapa efe e nngwe moo kopo e ngotsweng e entsweng ho Khomishenara mme e tjhaetswe monwana).
* Mokgahlelo ona o sebetsa morekising:
* • eo e leng khampani kapa letlole la therasete
* • ya etsang diketsahalo tsa ho hirisa ka thepa e sa tsamayeng kapa ya hirisang ka thepa e tsamayang kapa taolo kapa botsamaisi ba dikhampani tseo batho ba tsona ba amanang le morekisi
* • metjha e meng ya tlatsetso, e tlang ho wela ka hara mokgahlelo ona, e hlalositswe Kgaolong ya 3 ya tataiso ya VAT 404.